Bordeus

**Bordeus** (*Bordèu*  en occitán; *Bordeaux* en francés) ye un important puerto d'o sud-ueste de Francia, capital d'a provincia d' Nueva Aquitania y prefectura u capital administrativa d'o departamento de *[[Gironde]]*. Ye a capital historica d'as rechions de Gascunya y Guyena.

Fa parte d'a Organización d'as Ciudaz d'o Patrimonio d'a Humanidat.

Un **bordeus** puede estar de vegada o vin que s'elabora en o país.

## Cheografía
A ciudat ye construita sobre o estuario d'o río Garona, estallata per tanto en dos cantos.

## Demografía
En 2018, a ciudat teneba 257.068 habitadors en o distrito municipal y 801.041 en l'aria metropolitana. Ta febrero de 2004, s'esmaba una población de 229.500 habitants.

Os habitadors de Bordeus son *bordeleses*. A luenga parlata cheneralment y oficial ye o francés, bien que a parla autoctona bordelesa ye una variant d'o dialecto gascón, clasificato en a luenga occitana.

## Historia
* Fue fundata arredol de l'anyo 300 aC. per os romanos, que la clamoron *Burdigala*.
* Fue saqueyata per as tropas d' Abderramán en 732, dimpués d'haber redotato a o duque Eudes.
* Entre os sieglos XII y XV, Bordeus estió un feudo d'o rei d'Anglaterra.
* O sieglo XVIII significó lo suyo sieglo d'oro gracias a o comercio con as Indias occidentals. Os hotels d'os muelles proceden d'iste periodo.
* En a Primer Guerra Mundial, o gubierno francés se retiró ta ista ciudat.

## Vins
A rechión de Bordeus ye cuna d'os mas prestichiosos productors de vin d'o mundo. Se i fan igual de tintos como de blancos.

O Bordeus tinto s'elabora per un regular a partir d'una mezcla d' ugas que puede estar de Cabernet Sauvignon, Cabernet Franc, Merlot, Petit Verdot y Malbec. O bordeus blanco s'elabora a partir de Sauvignon Blanc, Semillon y Muscadelle.

A rechión vinicola de Bordeus ye estallata en subrechions, entre as cuals Saint Émilion, Pomerol, Médoc y Graves. Istos cinco tintos *Premier Cru* (cuatre de Médoc y un, o Chateau Haut-Brion, de Graves), instituitos per a Clasificación oficial de vins de Bordeus de 1855, se troban entre os mas caros y que mas requesta leban d'o mundo:
* Château Lafite-Rothschild
* Château Margaux
* Château Latour
* Château Haut-Brion
* Château Mouton-Rothschild

Sauternes ye una subrechión de Graves, conoixita per os suyos vins blancos dulces ta postres, como lo Château d'Yquem.

## Administración
### Alcaldes

## Climatolochía

## Personaches celebres
Entre os bordeleses mas conoixitos, i feguran:
* Ricardo II d'Anglaterra (1367-1400).
* Michel de Montaigne (1533-1592), filosofo y escritor.
* François Mauriac (1885-1970), escritor, Premio Nobel de literatura en 1952.
* René Clément (1913-1996), director cinematografico.

## Bels puestos d'intrés y molimentos
* Seu de Sant Andreu.
* Chardín Botanico
* *Musée d'Aquitaine* (Museu d'Aquitania)
* *Musée des Beaux-Arts* (Museu de Bellas Artes)
* *Monument aux Girondins* (Molimento en a *Place des Quinconces*)
* *Grand Théatre* (En a *Place de la Comédie*)
* *Palais Rohan* (Palacio Rohan, que ye a seu d'o concello d'a ciudat)
* *Pont de Pierre* (Puent de Piedra)
* *Allées de Tourney*

## Altros datos

L'actual alcalde de Bordeus ye **Alain Juppé**, de l'UMP (Unión per un Movimiento Popular).

L'equipo de futbol local ye o *[[Girondins de Bordeaux]]*.

## Localidaz achirmanatas
* Bristón  (Anglaterra).

## Referencias

## Vinclos externos

* Pachina web oficial municipal.